Pazifikspiele
D Pazifikspiil (ängl.: Pacific Games, bis 2007 South Pacific Games) sin Sportwettkampfveraastaltige, wu regelmäßig im sidpazifische Ruum stattfinde. Si sin uf Vorschlag vum fidschianische Bolitiker Sahu Khan yygfiert un zum erschte Mol anne 1963 z Suva (Fidschi) uusdrait wore.

E große Aadail am Erfolg vu dr Spiil het dr erscht Director of Organisation, F.J. Coyne, ghaa.

D Pacific Games wäre vum Pacific Games Council organisiert, wu sich zämmesetzt us em Exekutiv-Komitee, dr Fachuusschiss un dr nationale fir d Pacific Games zueständige Sportverbänd, wu in dr Pacific Games Association organisiertsin, zmaischt di Nationale Olympische Komitee, zem Dail aber au Sonderverbänd fir di pazifische Spiil, wu s, wie z Mikronesie, kai aigeni NOK git.

Dr Ablauf isch seli stark an dää vu dr Olympische Spiil aaglähnt (Ereffnigszeremony, Fahne, Yyzug vu dr Athlete...)

D Merewai Turukawa Vesikula, e Chugelstoßeri vu Fidschi, isch di erscht Gwinneri vun ere Goldmedallie bi dr South Pacific Games gsi. In insgsamt 60 Entschaidige het Fidschi 34 mol Gold gwunne. Anne 2007 het s Fueßballturnier vu dr South Pacific Games as erschti Rundi vum OFC Nation Cup 2008 dient. 

Di letschte South Pacific Games hän anne 2007 uf Samoa stattgfunde. No dr Abschlussveraastaltig am 8. Septämber 2007 isch dr Name vu dr Spiil gänderet in Pacific Games. Die negschte Pacific Games wären anne 2015 z Port Moresby, Papua-Neiginea veraastaltet. Dodermit soll dr 40. Johresdag vu dr Unabhängigkait vu Papua-Neiginea gwirdigt wäre.

Uusdragigsort

Ebige Medalliespiegel 
Bishär sin bi 13 Pazifikspiil syt 1963 6396 Medallie vergee wore. 24 Natione hän doderby chenne Medallie erringe. D mit Abstand erfolgrychscht Mannschaft isch di neikaledonisch, wu insgsamt 1636 Medallie het chenne gwinne, dodervu 655 Goldmedallie.

D Blatzierige sin no dr Aazahl vu dr gwunnene Goldmedallie sortiert, gfolgt vu dr Aazahl vu dr Silber- un Bronzemedallie. Wyse zwai oder meh Länder en idäntischi Medalliebilanz uf, wäre si alphabetisch noch em Staatsname gnännt.

Fueßnote

Weblink 
 Homepage vum Uusrichter vu dr der PG, dem Pacific Games Council

Sportveraastaltig